**INFORMARE**

**(colaborator medic)**

Sanatoriul de Pneumoftiziologie GEOAGIU, cu sediul în oraș Geoagiu, str. Sanatoriului, nr. 8, jud. Hunedoara, CUI 5069258, e-mail info@sanatoriulgeoagiu.ro.

În conformitate cu dispozițiile art. 13 ale Regulamentului (UE) 2016/679 al Parlamentului European şi al Consiliului din 27 aprilie 2016 *privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE* (Regulamentul general privind protecţia datelor), Sanatoriul de Pneumoftiziologie Geoagiu are obligaţia de a prelucra în condiţii de siguranţă si numai pentru scopurile specificate mai jos, datele dumneavoastră personale.

Sanatoriul de Pneumoftiziologie Geoagiu prin intermediul compartimentelor achiziții, contabilitate, administrativ și juridic prelucrează datele dumneavoastră cu caracter personal, colectate direct de la dumneavoastră prin mijloace automatizate/manual, după cum urmează: *Numele și prenumele, Domiciliul/reședința, CNP, Serie si nr. CI, Specialitatea, Parafa, Date de contact (telefon, e-mail), Imaginea și Semnătura olografă,* **în scopul** *încheierii și executării contractelor de colaborare dintre dumneavoastră și subscrisa și supravegherea perimetrului și a locației.*

**Temeiul juridic** al prelucrării datelor dvs. cu caracter personal îl reprezintă:

* Art. 6 al. (1) litera b din Regulament – *obligație contractuală*, prelucrarea este necesară pentru executarea unui contract la care persoana vizată este parte sau pentru a face demersuri la cererea persoanei vizate înainte de încheierea unui contract;
* Art. 6 alin. 1 lit. c din Regulament - *obligație legală* (în cazul imaginii, reglementată de legislația în materie, respectiv Legea nr. 333/2003 republicată, privind paza obiectivelor, bunurilor, valorilor și protecția persoanelor);
* Art. 6 al. (1) litera f din Regulament - *interesul legitim* urmărit de operator în cazul datelor de contact pentru a putea relaționa cu dumneavoastră.

Vă informăm că destinatarii datelor dvs. cu caracter personal sunt angajații subscrisei, ANAF, Casa de Asigurări de Sănătate, Consiliul Județean Hunedoara, Direcția de Sănătate Publică, Dosarul electronic de sănătate (DES), Școala Națională de Sănătate Publică, Management și Perfecționare în Domeniul Sanitar București (SNSPMPDSB), Sistemul Informatic Unic Integrat al Asigurărilor de Sănătate, Centrul de Resurse Umane Evaluare și Analiză a Serviciilor de Sănătate, alte unități sanitare, dispensare, medic de familie, instituții/autorității centrale și locale pentru unul sau mai multe scopuri specifice, instanțele de judecată în vederea formulării de acțiuni și reprezentării în instanță, precum și instituțiile statului cu drept de control. Dezvăluirea datelor către terți se face conform prevederilor legale pentru categoriile de destinatari precizați anterior.

Datele vor fi stocate în conformitate cu legislația în vigoare, atât timp cât avem obligația legală de a păstra documentele în arhiva instituției, conform Nomenclatorului arhivistic nr. 3905/2018.

Vă informăm că aveți dreptul de a solicita accesul la datele dvs. personale, rectificarea sau ștergerea acestora, restricționarea sau opoziția prelucrării, precum și dreptul de a nu face obiectul unei decizii pe baza unei prelucrări automate, conform legii, precum și dreptul de a face plângere la autoritatea de supraveghere, când considerați că drepturile dvs. au fost nerespectate.

În cazul în care refuzați punerea la dispoziție a datelor personale menționate, invocați dreptul la ștergere sau opoziția prelucrării pe timpul derulării contractelor, vă informăm că nu mai este posibilă încheierea și executarea acestora.

Vă informăm că la nivelul subscrisei datele personale nu fac obiectul unui proces decizional automat, incluzând crearea de profiluri.

Pentru orice detalii suplimentare referitoare la prelucrarea datelor personale poate fi adresată o cerere scrisa la sediul instituției.